শহরের টাকা পরিস্থিতি খতিয়ে দেখতে আচমকাই আজ পরিদর্শনে বেড়িয়ে পরলেন মুখ্যমন্ত্রী মমতা ব্যানার্জি। প্রথমে রিজার্ভ ব্যাঙ্কে যান মুখ্যমন্ত্রী। জানতে চান সেখানে কত টাকা রয়েছে? কেন্দ্র থেকে কত টাকা এরাজ্যে এসেছে? অভিযোগ করেন রাজ্যে এখনও পর্যন্ত একটা নতুন ৫০০ টাকার নোটও এসে পৌঁছায়নি।
 ওয়েব ডেস্ক : শহরের টাকা পরিস্থিতি খতিয়ে দেখতে আচমকাই আজ পরিদর্শনে বেড়িয়ে পরলেন মুখ্যমন্ত্রী মমতা ব্যানার্জি। প্রথমে রিজার্ভ ব্যাঙ্কে যান মুখ্যমন্ত্রী। জানতে চান সেখানে কত টাকা রয়েছে? কেন্দ্র থেকে কত টাকা এরাজ্যে এসেছে? অভিযোগ করেন রাজ্যে এখনও পর্যন্ত একটা নতুন ৫০০ টাকার নোটও এসে পৌঁছায়নি। এরপরই মুখ্যমন্ত্রী চলে যান বড়বাজার এলাকায়। ঘুরে দেখেন সেখানকার পরিস্থিতি। কথা বলেন সেখানকার ব্যবসায়ীদের সঙ্গে। কথা বলেন 'আম আদমির' সঙ্গেও।  মুখ্যমন্ত্রীকে কাছে পেয়ে তাঁর কাছে অভিযোগ উগরে দেন সাধারণ মানুষ। "নোট নেই, কাজ বন্ধ" এমন অভিযোগ করতে শোনা যায় তাদের। মুখ্যমন্ত্রী অভিযোগ করেন, "মানুষ ওষুধ কিনতে পারছে না। খুব যন্ত্রণাদায়ক পরিস্থিতির সৃষ্টি হয়েছে। গ্রামের মানুষ যাদের ব্যাঙ্ক অ্যাকাউন্ট নেই, পোস্ট অফিসে অ্যাকাউন্ট নেই, তাদের অবস্থা সঙ্গিন। গোটা গ্রাম বাংলা কাঁদছে। কৃষকরা কাঁদছে।" প্রশ্ন তোলেন, "রাজ্যে ভয়াবহ টাকার অভাব। মানুষ বাঁচবে কীভাবে? নিজের সেভিংস অ্যাকাউন্ট থেকেও মানুষ টাকা তুলতে পারছে না। মানুষের হাতে টাকা নেই। মানুষ খাবে কী? প্লাস্টিক?" আরও পড়ুন, নোট সমস্যার সমাধান এভাবেই বাতলে দিলেন মমতা ব্যানার্জি